Mammuthus meridionalis

Mammuthus meridionalis (Nesti, 1823) (en bella fuent bibliografica dito Archidiskodon meridionalis) estió una especie d'a familia Elephantidae orichinaria d'Africa que s'estendilló por Eurasia y plegó dica Norteamerica. En un aria de distribución tan gran, evolucionó enta diferents especies de mamuts como respuesta a l'aislamiento cheografico y cambios de biomas que i habió en tot pleistoceno con as glaciacions. La se considera a especie predecedera d'os diferents mamuts que existioron en o hemisferio norte en os milenios posteriors. O suyo primer descriptor, Filippo Nesti, en primeras lo nombró como «Elephas meridionalis» por a suya gran semellanza con l'elefant asiatico moderno.

Teneba una mida gran, con mes de 3,5 m d'altaria en a crucera. As defensas (incisivos superiors con forma de catirón) yeran muito gruesos y presentaban una suau curvatura ent'alto.

En Europa amaneix en o Villafranquián meyo, en concreto en a biozona MNQ 17, fa bels 2 millons d'anyos, y persiste dica o Pleistoceno meyo, en concreto a biozona MNQ 21.

En la zona pirenenca se troba en chacimientos d'a versant sud como por eixemplo en o Pleistoceno inferior d'Incarnal (Chirona), d'o Cardener (Manresa), de Terrassa, d'Horta y Sarrià (Barcelona); y en o Pleistoceno meyo de Bòvila Ordis (Chirona).

Tamién se troba fósil en o villafranquián de La Puebla de Valverde.

Imáchens

Se veiga tamién
Mammuthus lamarmorae.
Mammuthus columbi.
Mammuthus imperator.
Mammuthus trogontherii.
Mammuthus primigenius.

 Bibliografía 
 Oscar Arribas. Fauna y paisaje en los Pirineos en la Era Glaciar. Lynx Ediciones. ISBN 978-84-87334-71-9

 Vinclos externos 

meridionalis
Categoría:Mamiferos d'o Plioceno
Categoría:Mamiferos d'o Pleistoceno
Categoría:Especies fósils trobadas en Aragón